
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg. 5380  din 26.05.2022 

RAPORT DE SPECIALITATE 

Privind modificarea și completarea art. 2 al  Hotărârii Consiliului Local 

nr. 180 din 28.09.2021 privind acordul pentru scoaterea defintivă din fondul forestier naţional a unui teren forestier în suprafaţă de 9970 mp., proprietate publică a Municipiului Marghita în vederea realizării obiectivului de investiţii „Centrul Medical de Recuperare Cardiovasculară în Municipiul Marghita 
În vederea implementarii proiectului privind “Construire Centru Medical de recuperare Cardiovasculară în Municipiul Marghita” în data de 4 februarie 2021 a fost depusa la C.N.I. o solicitare pentru realizarea investiției în cadrul subprogramului ”Unități Sanitare” care sublinieaza necesitatea și oportunitatea investiției. Prin adresa nr 7004 din 18.02.2021 Compania Nationala de Investii  ne-a comunicat că pentru promovarea obiectivului în etapa II este necesară scoaterea definitivă a terenului aferent proiectului din fondul forestier național.

În acest sens s-a adoptat de către Consiliul Local Marghita Hotararea nr. 180 din 28.09.2021 şi H.C.L. nr.3 din 4.01.2022 care reglementează  inlocuirea sintagmei de „aprobare scoatere definitivă „ in „ acord pentru scoaterea definitivă” 

Se pune acum în discuţie suprafaţa de teren solicitată de lege  cu titlu de compensare pentru terenul forestier ce face obiectul scoaterii defintivie. 

Astfel, potrivit  prevederilor Legii nr. 46/2008 privind Codul Silvic, cu modificările şi completările ulterioare art. 37 
        “ (1) Pot fi scoase definitiv din fondul forestier naţional, doar cu condiţia compensării acestora, fără reducerea suprafeţei fondului forestier şi cu plata anticipată a obligaţiilor băneşti, numai terenurile necesare realizării sau extinderii următoarelor categorii de lucrări şi obiective:

    b) obiective turistice, de agrement, inclusiv structuri de primire turistică, unităţi de cult, cimitirele aparţinând domeniului public al unităţilor administrativ-teritoriale, obiective sportive, medicale, precum şi obiective sociale realizate numai de furnizorii de servicii sociale; pentru teritoriul administrativ în zonele de interes economic al Rezervaţiei Biosferei «Delta Dunării» se pot realiza pontoane de acostare 

    e) surse şi reţele de apă şi de canalizare, inclusiv ape minerale, surse şi reţele de energie din resurse convenţionale sau regenerabile, reţele şi sisteme de comunicaţii, drumuri de interes judeţean şi local, parcuri recreative, parcuri tematice şi/sau educaţionale, situri arheologice înscrise în patrimoniul mondial UNESCO, monumente istorice, centre de management integrat al deşeurilor, precum şi lucrări şi/sau construcţii hidrotehnice şi de piscicultură;

    (3) Compensarea prevăzută la alin. (1) se realizează fizic cu un teren care are de 5 ori valoarea terenului care se scoate definitiv din fondul forestier naţional, iar suprafaţa terenului dat în compensare nu poate fi mai mică decât de 3 ori suprafaţa terenului care face obiectul scoaterii din fondul forestier naţional. La realizarea obiectivelor prevăzute la alin. (1) lit. e), al căror beneficiar este o unitate administrativ-teritorială sau o instituţie publică, compensarea se realizează cu un teren ale cărui suprafaţă şi valoare sunt cel puţin egale cu suprafaţa şi valoarea terenului care face obiectul scoaterii definitive.

Întrucât obiectivul  pentru care dorim scoaterea din fondul forestier se încadrează în obiectivele prevăzute la alin.(1) lit. b)  din art. 37 al Codului silvic , nu ni se aplică excepţiile alin. 1 lit. e)  unde de fapt compensarea se realizează cu un teren ale cărui suprafaţă şi valoare sunt cel puţin egale cu suprafaţa şi valoarea terenului care face obiectul scoaterii definitive.
Pentru realizarea obiectivului de realizare a Centrului  Medical de Recuperare Cardiovasculară în Municipiul Marghita  este necesar ca suprafaţa de teren de 9970 mp. cu nr cad. 105403, aferentă lucărilor din proiect situată în Pădurea din Marghita, să fie scoasă definitiv din fondul forestier national iar în compensare a fost identificat pe lângă terenul extravilan în suprafaţă de 9970 mp, identificat prin nr. cad. 105470, CF nr. 105470 aparţinând, domeniului privat al municipiului Marghita, si care este limitrof fondului forestier national şi suprafaţa  de 20000 mp. înscrisă  în C.F. 105719 nr. cadastral 105719” , ţinându-se cont si de prevederile art. 1 alin.(4) din Legea nr. 16/2016, legea pajistilor permanente .
Drept urmare consider oportun şi legal proiectul de hotărâre pentru completarea şi modificare art. 2 al Hotărârii Consiliului Local nr. 180 din 28.09.2021 privind acordul pentru scoaterea defintivă din fondul forestier naţional a unui teren forestier în suprafaţă de 9970 mp., proprietate publică a Municipiului Marghita în vederea realizării obiectivului de investiţii „Centrul Medical de Recuperare Cardiovasculară în Municipiul Marghita . Acesta va avea următorul conţinut:

„ Se aprobă compensarea terenului în suprafaţă de 9970 mp, descris conform art. 1, pentru împădurire, cu un teren în suprafaţă de 29970 mp, teren proprietatea privată a municipiului Marghita identificată astfel: suprafață de 9970 mp. nr. cadastral 105470, C.F. 105470 , iar suprafaţa de 20000 mp pe nr. nr. cadastral 105719 C.F. 105719”
         Temei legal: 

· Art. 36,  art.37, art. 40 si art.41 din Codul silvic aprobata prin Legea nr.46/2008 republicată, cu modificările si completările ulterioare;

· Art. 20 din Ordinul 694/08.04.2016 pentru aprobarea Metodologiei privind scoaterea definitiva, ocuparea temporara și schimbul de terenuri și de calcul al obligațiilor bănești,

· Art 139 alin (1) coroborat cu art 196 alin (1)  lit a) din Ordonanta de Urgenta a Guvernului nr.57/2019 privind Codul administrativ și  avându-se în vedere necesitatea și oportunitatea realizării obiectivului de investiție sus menționat.

Se anexează: 
- C.F. 105470 Marghita, pentru nr. cadastral 105470 – Marghita;
- Plan de amplasament și delimitare vizat OCPI - Bihor

